Άσβιν του Λίππε-Μπήστερφελντ

Ο **Άσβιν**, γερμ.: *Aschwin fürst von Lippe-Biesterfeld* (13 Ιουνίου 1914 – 14 Μαΐου 1988) από τον Οίκο του Λίππε ήταν ειδικός στην κινεζική ζωγραφική και την ινδική γλυπτική, και επιμελητής στο Μητροπολιτικό Μουσείο Τέχνης της Νέας Υόρκης. Ήταν ο μικρότερος αδελφός του Βερνάρδου πρίγκιπα του Λίππε-Μπήστερφελντ.

## Βιογραφία
Ο Άσβιν ήταν το δεύτερο και τελευταίο παιδί του Μπέρνχαρντ πρίγκιπα του Λίπε και της Άρμγκαρντ βαρόνης του Ζήρστορπφ-Κραμ. Γεννήθηκε με τον τίτλο του κόμη του Μπήστερφελντ και μεγάλωσε με τον μεγαλύτερο αδελφό του Bερνάρδο στο κτήμα των γονιών τους, το Κάστρο Ρέκενβαλντε (τώρα Βόσνοβο, Λόυμπουτς βοϊβόντεσιπ, Πολωνία). Όταν ο Αδόλφος Χίτλερ ανέβηκε στην εξουσία, ο Άσβιν υποστήριξε ανοιχτά τους Ναζί και έγινε αξιωματικός της Βέρμαχτ. Κατά τη διάρκεια του πολέμου, ο Άσβιν συνέχισε την εκπαίδευσή του στην τέχνη της Ανατολικής Ασίας. Τον Νοέμβριο του 1942 παρουσίασε το διδακτορικό του στο Πανεπιστήμιο Χούμπολτ του Βερολίνου για την κινεζική ζωγραφική *Μπαμπού και βράχος* του 13ου αι. του Λι Καν, και στη συνέχεια εργάστηκε στο Τμήμα Κινεζικής Ζωγραφικής του *Μουσείου Ανατολικής Ασιατικής Τέχνης* στην Κολωνία.

Το 1945 εγκατέλειψε τη Γερμανία και το 1949 εγκαταστάθηκε στη Νέα Υόρκη ως βοηθός ερευνητής στο Τμήμα Άπω Ανατολής του Μητροπολιτικού Μουσείου Τέχνης, όπου εργάστηκε μέχρι τη συνταξιοδότησή του το 1973.  Κατά τη διάρκεια αυτών των ετών, δημοσίευε τακτικά άρθρα σε περιοδικά σχετικά με κινεζικούς πίνακες ζωγραφικής και βουδιστικά γλυπτά από τη Νότια και Νοτιοανατολική Ασία.

Στις 11 Σεπτεμβρίου 1951 ο πρίγκιπας Άσβινεύτηκε τη Σιμόν Αρνού (1915-2001) στο Λονδίνο. Η Aρνού ήταν Γαλλίδα και κόρη του Ανρί Αρνού, αξιωματικού του ναυτικού και *Ιππότη* της Λεγεώνας της Τιμής. Προηγουμένως ήταν παντρεμένη με τον Γερμανό αριστοκράτη Gottfried Adam Vollrat von Watzdorf, από τον οποίο είχε δύο παιδιά (Στέφανο φον Βάρτσντορφ γενν. 1942, και Tίλo φον Βάρτντορφ γενν. 1944), αλλά κανένα με τον πρίγκιπα Άσβιν. Μετά τη γέννηση του πρίγκιπα Κονσταντίν της Ολλανδίας στις 11 Οκτωβρίου 1969, ο πρίγκιπας Άσβιν έγινε ένας από τους αναδόχους του. 

Αν και ο Μπέρναρντ διέκοψε τις επικοινωνίες με τους υποστηρικτές των Ναζί, συμπεριλαμβανομένου τού αδελφού του, οι σχέσεις τους ξανάρχισαν μετά τον πόλεμο. Στη δεκαετία του 1970 ο Μπέρναρντ έπεισε τον Άσβιν, ο οποίος έπασχε από τη νόσο του Πάρκινσον, να επιστρέψει στην Ολλανδία, όπου απεβίωσε το 1988, σε ηλικία 73 ετών 
Αρχείο:Likan_Bamboo_and_Rocks.jpg|εναλλ.=Bamboos and Rocks by Li Kan, the subject of PhD thesis of Prince Aschwin| *Τα μπαμπού και ο βράχος* του Li Kan, το θέμα της διδακτορικής διατριβής του πρίγκιπα Άσβιν
Αρχείο:Bernhard_en_Aschwin_zur_Lippe-Biesterfeld_(1966).jpg|εναλλ.=Bernhard and Aschwin in 1966| Ο Μπέρνανρτ και ο αδελφός του Άσβιν το 1966.
Αρχείο:Prince_Aschwin_and_Simone_Arnoux_1966.jpg|εναλλ.=Prince Aschwin and Simone Arnoux in 1966| Ο πρίγκιπας Άσβιν και η σύζυγός του Σιμόν Αρνού το 1966.


## Κύριες δημοσιεύσεις
* 
* Aschwin Lippe (1970). *The Freer Indian Sculptures.*  Smithsonian Institution.
* 

## Παραπομπές


## Αναφορές
* Stefanie Lampers (13 June 2013) 13 juni jarig: Aschwin zur Lippe-Biesterfeld . isgeschiedenis.nl

## Άλλες πηγές
* Δημοσιεύσεις από τον Πρίγκιπα Άσβιν στα Βιβλία Google https://www.google.com/search?hl=ja&tbo=p&tbm=bks&q=inauthor:%22Aschwin+Lippe%22, https://www.google.com/search?hl=ja&tbo=p&tbm=bks&q=inauthor:%22Aschwin+De+Lippe%22
* Συλλογή Aschwin Lippe από The Freer Gallery of Art και Arthur M. Sackler Gallery Archives

## Εξωτερικοί σύνδεσμοι
* 

Κατηγορία:Οίκος του Λίππε